Un avión de reconoixencia (coloquialment, un avión espía) ye un avión militar disenyau u adaptau pa realizar reconoixencia aeria con funcions que incluyen a recopilación d'intelichencia d'imachens (incluiu l'uso de fotografía), intelichencia de sinyals, asinas como intelichencia de medición y sinyatura. A tecnolochía moderna tamién ha permitiu que qualques avions y vehíclos aerios no  tripulaus realicen vichilancia en tiempo real amás d'a recopilación d'intelichencia cheneral. Antis d'o desembolique de dispositivos como o radar, as fuerzas militars dependeban d'os avions de reconoixencia pa la obserbación visual y a exploración d'o movimiento enemigo. Un eixemplo ye l'hidroavión de patrulla maritima PBY Catalina utilizau por os aliatos en a Segunda Guerra Mundial: un vuelo de Catalinas de l'Armada d'os Estaus Unius divisó parti d'a flota chaponesa amanando-se a la isla Midway, prencipiando a batalla de Midway.